Na osnovu člana 186. stav (3) Zakona o prostornom uređenju i građenju (˝Službene novine Zeničko-dobojskog kantona˝, broj: 1/14 i 4/16), Služba za urbanizam Grada Zenica, objavljuje

**JAVNI OGLAS**

**I**

Pozivaju se zainteresovana stručna fizička lica da podnesu prijave za učešće u radu Komisije za davanje stručne ocjene, koja će sadržavati sve neophodne elemente za definisanje urbanističko-tehničkih i drugih uslova za planiranu promjenu u prostoru, a u skladu sa odredbama Zakona o prostornom uređenju i građenju (˝Službene novine Zeničko-dobojskog kantona˝, broj: 1/14 i 4/16) i to sljedećih struka:

* diplomirani inžinjeri arhitekture,
* diplomirani inžinjeri građevine,
* diplomirani pravnik.

**II**

Prijava na javni oglas podnosi se pismeno i mora sadržavati sljedeće: ime i prezime podnosioca, tačnu adresu, mjesto stanovanja, broj telefona, naziv poslovne banke i broj transakcijskog računa.

Uz prijavu je potrebno priložiti sljedeće dokumente u originalu ili ovjerenoj kopiji:

* kopiju lične karte;
* kratku biografiju uz obaveznu naznaku uže oblasti za koju se kandidat prijavljuje;
* diplomu o završenom fakultetu;
* uvjerenje o položenom stručnom ispitu;
* potvrdu o radnom stažu u struci;
* naziv poslovne banke i broj transakcijskog računa.

Prijava sa dokazima o ispunjavanju uslova podnosi se u roku od 15 dana od dana objavljivanja Javnog oglasa u jednom dnevnom listu ili na web stranici Grada Zenica www.zenica.ba.

**III**

Prijave sa naprijed navedenim dokazima podnose se lično putem protokola Gradske uprave Zenica ili putem preporučene poštanske pošiljke u zatvorenoj koverti na adresu:

**Grad Zenica**

**Služba za urbanizam**

**Trg BiH broj 6**

**sa naznakom „ Prijava za javni oglas za stručnu ocjenu “**

**– ne otvaraj-**

Nepotpune i neblagovremene prijave neće se razmatrati.

**POMOĆNICA GRADONAČELNIKA**

**mr.sci Bojana Primorac**